CELEX: C2005/171/19
Language: fi
Date: 2005-07-09 00:00:00
Title: Asia C-226/05: Euroopan yhteisöjen komission 20.5.2005 Itävallan tasavaltaa vastaan nostama kanne

9.7.2005   
            
            
               FI
            
            
               Euroopan unionin virallinen lehti
            
            
               C 171/11
            
         Euroopan yhteisöjen komission 20.5.2005 Itävallan tasavaltaa vastaan nostama kanne
   (Asia C-226/05)
   (2005/C 171/19)
   Oikeudenkäyntikieli: saksa
   Euroopan yhteisöjen komissio on nostanut 20.5.2005 Euroopan yhteisöjen tuomioistuimessa kanteen Itävallan tasavaltaa vastaan. Kantajan asiamiehenä on Bernhard Schima, prosessiosoite Luxemburgissa
   Kantaja vaatii, että yhteisöjen tuomioistuin
   
               1)
            
            
               toteaa, että Itävallan tasavalta ei ole noudattanut vaarallisista aineista aiheutuvien suuronnettomuusvaarojen torjunnasta 9 päivänä joulukuuta 1996 annetun neuvoston direktiivin 96/82/EY (1) mukaisia velvoitteitaan, koska
               
                           —
                        
                        
                           se ei ole vastoin direktiivin 24 artiklan 1 kohtaa antanut säännöksiä direktiivin täytäntöönpanemiseksi Mineralrohstoffgesetzin (liittovaltion mineraaliraaka-ainelaki) ja Schieß- und Sprengmittelgesetzin (ammus- ja räjäytysainelaki) sekä Salzburgin Elektrizitätswirtschaftsgesetzin (osavaltion sähkötalouslaki) soveltamisalalla,
                        
                     
                           —
                        
                        
                           se ei ole pannut täytäntöön 11 artiklaa Burgenlandin, Salzburgin, Steiermarkin ja Tirolin osavaltioiden ulkoisten pelastussuunnitelmien osalta,
                        
                     
                           —
                        
                        
                           se ei ole pannut täytäntöön direktiivin 12 artiklaa Oberösterreichin osavaltion osalta,
                        
                     
                           —
                        
                        
                           se ei ole pannut täytäntöön direktiivin 8 artiklan 2 kohdan b alakohtaa Burgenlandin, Oberösterreichin, Salzburgin, Tirolin ja Vorarlbergin osalvaltioiden osalta
                        
                     eikä ilmoittanut kaikista näistä toimenpiteistä komissiolle.
            
         
               2)
            
            
               velvoittaa Itävallan tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Vaarallisista aineista aiheutuvien suuronnettomuusvaarojen torjunnasta 9 päivänä joulukuuta 1996 annetun neuvoston direktiivin 96/82/EY 24 artiklan 1 kohdan mukaan jäsenvaltioiden on saatettava tämä direktiivi osaksi kansallista oikeusjärjestystä viimeistään 24 kuukautta sen jälkeen, kun direktiivi on tullut voimaan eli 3.2.1999 mennessä. Direktiivien täytäntöönpanosta Itävallassa vastaa osittain liittovaltio, osittain osavaltiot.
   Komission mielestä direktiiviä ei ole pantu Itävallan tasavallassa täydellisesti tai riittävästi täytäntöön: sen mukaan tärkeillä alueilla on vielä täytäntöönpanoaukkoja ja täytäntöönpanosäännökset alittavat osittain direktiivin vaatimukset.
   Liittovaltion lainsäädännön tasolla täytäntöönpano on vielä epätäydellistä mineraaliraaka-ainelain ja ammus- ja räjäytysainelain alalla, osavaltiotasolla puolestaan Salzburgin sähkötalouslain alalla.
   Direktiivin 11 artiklan 1 kohtaa — ulkoinen pelastussuunnitelma tuotantolaitoksen ulkopuolella — ei ole pantu vielä täytäntöön Burgenlandin, Salzburgin, Steiermarkin ja Tirolin osavaltioissa.
   Direktiivin 12 artiklassa säädetään jäsenvaltioiden velvollisuudesta huolehtia, että suuronnettomuuksien ehkäisemisen ja niiden seurausten rajoittamisen tavoite otetaan huomioon jäsenvaltioiden maankäytön suunnittelussa ja/tai muissa asiaankuuluvissa toimintaperiaatteissa. Jäsenvaltioilla on velvollisuus valvoa uusien tuotantolaitosten sijoittumista ja ottaa käyttöön asianmukaisia kuulemismenettelyjä näiden politiikkojen toteuttamisen helpottamiseksi. Komissio ei ole kuitenkaan Oberösterreichin osavaltion osalta saanut tietoja 12 artiklan täytäntöönpanotoimenpiteistä.
   Direktiivin 8 artiklan 2 kohdan b alakohdassa edellytetään, että jäsenvaltiot velvoittavat tuotantolaitokset tekemään yhteistyötä yleisölle tiedottamisessa sekä tietojen toimittamisessa toimivaltaiselle viranomaiselle ulkoisten pelastussuunnitelmien laatimista varten. Tätä säännöstä ei ole tähän mennessä pantu täytäntöön Burgenlandin, Oberösterreichin, Salzburgin, Tirolin ja Vorarlbergin osavaltioissa.
   
      (1)  EYVL L 10, s. 13.